CELEX: 32020R2008
Language: da
Date: 2020-12-08 00:00:00
Title: Kommissionens forordning (EU) 2020/2008 af 8. december 2020 om ændring af forordning (EU) nr. 702/2014, (EU) nr. 717/2014 og (EU) nr. 1388/2014 for så vidt angår deres anvendelsesperiode og andre relevante tilpasninger (EØS-relevant tekst)

9.12.2020   
               
               
                  DA
               
               
                  Den Europæiske Unions Tidende
               
               
                  L 414/15
               
            
         KOMMISSIONENS FORORDNING (EU) 2020/2008
         af 8. december 2020
         om ændring af forordning (EU) nr. 702/2014, (EU) nr. 717/2014 og (EU) nr. 1388/2014 for så vidt angår deres anvendelsesperiode og andre relevante tilpasninger
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde, særlig artikel 108, stk. 4,
         under henvisning til Rådets forordning (EU) 2015/1588 af 13. juli 2015 om anvendelse af artikel 107 og 108 i traktaten om Den Europæiske Unions funktionsmåde på visse former for horisontal statsstøtte (1), særlig artikel 1, stk. 1, og artikel 2, stk. 1,
         efter høring af Det Rådgivende Udvalg for Statsstøtte, og
         ud fra følgende betragtninger:
         
                     (1)
                  
                  
                     Kommissionens forordning (EU) nr. 702/2014 (2) anvendes indtil den 31. december 2020.
                  
               
                     (2)
                  
                  
                     Den 8. september 2018 iværksatte Kommissionen en revision af forordning (EU) nr. 702/2014 med henblik på at erstatte den med en ny forordning for perioden 2021-2027. Udformningen af den fælles landbrugspolitik bør dog tages i betragtning ved udarbejdelsen af den nye forordning. Særlig relevant er forslaget til Europa-Parlamentets og Rådets forordning om regler for støtte til strategiske planer, der udarbejdes af medlemsstaterne under den fælles landbrugspolitik (3), i henhold til hvilken medlemsstaterne gennemfører de strategiske planer under den fælles landbrugspolitik fra den 1. januar 2021.
                  
               
                     (3)
                  
                  
                     Lovgivningsproceduren omkring reformen af den fælles landbrugspolitik er dog endnu ikke afsluttet, og de retlige rammer, herunder de deraf følgende delegerede retsakter og gennemførelsesretsakter, vil ikke blive vedtaget i den nærmeste fremtid.
                  
               
                     (4)
                  
                  
                     For at sikre at medlemsstaterne fortsat kan have deres statsstøtteordninger undtaget i overensstemmelse med forordning (EU) nr. 702/2014, og gøre det muligt at afslutte revisionen af forordningen efter vedtagelsen af reformen af den fælles landbrugspolitik, bør anvendelsesperioden for forordning (EU) nr. 702/2014 derfor forlænges indtil den 31. december 2022.
                  
               
                     (5)
                  
                  
                     Kommissionens forordning (EU) nr. 717/2014 (4) og (EU) nr. 1388/2014 (5) finder også anvendelse frem til den 31. december 2020.
                  
               
                     (6)
                  
                  
                     Den 29. april 2019 og den 2. maj 2019 iværksatte Kommissionen en revision af henholdsvis forordning (EU) nr. 717/2014 og (EU) nr. 1388/2014 med henblik på at erstatte dem med nye forordninger for perioden 2021-2027. Disse forordninger bør fortsat være sammenhængende og i overensstemmelse med andre regler, der er relevante for vurderingen af statsstøtte til fiskeri- og akvakultursektoren, navnlig forordningen om Den Europæiske Hav- og Fiskerifond (EHFF) (6). Særlig relevant er forslaget til Europa-Parlamentets og Rådets forordning om EHFF, i henhold til hvilken EHFF etableres fra den 1. januar 2021 (7). Lovgivningsproceduren omkring reformen af EHFF er dog endnu ikke afsluttet. For at sikre at medlemsstaterne fortsat kan yde mindre støttebeløb i overensstemmelse med forordning (EU) nr. 717/2014, og have deres statsstøtteordninger undtaget i overensstemmelse med forordning (EU) nr. 1388/2014, og gøre det muligt at afslutte revisionen af forordningerne efter vedtagelsen af EHFF-reformen, bør anvendelsesperioden for forordning (EU) nr. 717/2014 og (EU) nr. 1388/2014 derfor forlænges indtil den 31. december 2022.
                  
               
                     (7)
                  
                  
                     Som følge af forlængelsen af anvendelsesperioden for forordning (EU) nr. 702/2014 og (EU) nr. 1388/2014 vil nogle medlemsstater kunne ønske at forlænge foranstaltninger, som de i overensstemmelse med nævnte forordninger har fremsendt kortfattede oplysninger om. For at mindske den administrative byrde bør kortfattede oplysninger om forlængelse af disse foranstaltninger, herunder en potentiel budgetforhøjelse, anses for at være meddelt Kommissionen og offentliggjort, forudsat at der ikke foretages væsentlige ændringer af de pågældende foranstaltninger.
                  
               
                     (8)
                  
                  
                     I betragtning af de økonomiske og finansielle følger, som covid-19-pandemien har for virksomhederne, og for at sikre overensstemmelse med de overordnede politiske tiltag, som Kommissionen har vedtaget, navnlig i perioden 2020-2021, bør forordning (EU) nr. 702/2014 og (EU) nr. 1388/2014 ændres. Navnlig bør virksomheder, der ikke var kriseramte pr. 31. december 2019, men blev kriseramte i perioden fra 1. januar 2020 til 30. juni 2021, fortsat være støtteberettigede i henhold til disse forordninger.
                  
               
                     (9)
                  
                  
                     I artikel 1 og artikel 13-43 i forordning (EU) nr. 1388/2014 refereres til forordning (EU) nr. 508/2014 om EHFF for at definere ikkestøtteberettigede operationer og betingelserne for støttetildeling i henhold til disse bestemmelser. For at sikre retssikkerheden i forlængelsesperioden for forordning (EU) nr. 1388/2014, bør disse henvisninger forstås som henvisninger til den udgave af forordning (EU) nr. 508/2014, der er gældende den 31. december 2020, uanset om forordningen er ophævet.
                  
               
                     (10)
                  
                  
                     Forordning (EU) nr. 702/2014, (EU) nr. 717/2014 og (EU) nr. 1388/2014 bør derfor ændres.
                  
               
                     (11)
                  
                  
                     For at sikre kontinuiteten af eksisterende støtte under forordning (EU) nr. 702/2014, (EU) nr. 717/2014 og (EU) nr. 1388/2014, og for at gøre det muligt for virksomheder, der blev kriseramte efter den 1. januar 2020 som følge af covid-19 pandemien, at være støtteberettigede fra den 1. januar 2020, bør denne forordning træde i kraft hurtigst muligt efter offentliggørelsen i Den Europæiske Unions Tidende —
                  
               VEDTAGET DENNE FORORDNING:
         
            Artikel 1
            Ændring af forordning (EU) nr. 702/2014
            I forordning (EU) nr. 702/2014 foretages følgende ændringer:
            
                        1)
                     
                     
                        I artikel 1, stk. 6, tilføjes følgende som litra c):
                        
                                    »c)
                                 
                                 
                                    støtte til virksomheder, der ikke var kriseramte den 31. december 2019, men som blev kriseramte i perioden fra den 1. januar 2020 til den 30. juni 2021.«
                                 
                              
                  
                        2)
                     
                     
                        I artikel 9 tilføjes følgende som stk. 8:
                        
                           »8.   Uanset stk. 1, 2 og 6 anses kortfattede oplysninger om forlængelse af foranstaltninger, som en medlemsstat måtte ønske at forlænge, og som den har fremsendt kortfattede oplysninger om til Kommissionen, for at være meddelt Kommissionen og offentliggjort, forudsat at der ud over en budgetforhøjelse ikke foretages væsentlige ændringer af de pågældende foranstaltninger.«
                        
                     
                  
                        3)
                     
                     
                        Artikel 52, stk. 2, affattes således:
                        »Den anvendes indtil den 31. december 2022.«.
                     
                  
         
            Artikel 2
            Ændring af forordning (EU) nr. 717/2014
            Artikel 8, stk. 2, i forordning (EU) nr. 717/2014 affattes således:
            
               »Den anvendes indtil den 31. december 2022.«.
            
         
         
            Artikel 3
            Ændring af forordning (EU) nr. 1388/2014
            I forordning (EU) nr. 1388/2014 foretages følgende ændringer:
            
                        1)
                     
                     
                        Artikel 1, stk. 3, litra d), affattes således:
                        
                                    »d)
                                 
                                 
                                    støtte til kriseramte virksomheder, med undtagelse af støtte, der har til formål at råde bod på skader forårsaget af naturkatastrofer, og støtte til virksomheder, der ikke var kriseramte den 31. december 2019, men som blev kriseramte i perioden fra den 1. januar 2020 til den 30. juni 2021«.
                                 
                              
                  
                        2)
                     
                     
                        Følgende indsættes som artikel 11a:
                        
                           »Artikel 11a
                           
                           Undtagelse fra kravene om information og offentliggørelse
                           Uanset artikel 9, stk. 5, og artikel 11, litra a), anses kortfattede oplysninger om forlængelse af foranstaltninger, som en medlemsstat måtte ønske at forlænge, og som den har fremsendt kortfattede oplysninger om til Kommissionen, for at være meddelt Kommissionen og offentliggjort, forudsat at der ud over en budgetforhøjelse ikke foretages væsentlige ændringer af de pågældende foranstaltninger.«.
                        
                     
                  
                        3)
                     
                     
                        Artikel 47, stk. 2, affattes således:
                        »Den anvendes indtil den 31. december 2022.«.
                     
                  
         
            Artikel 4
            Anvendelse af henvisninger til forordning (EU) nr. 508/2014 i forordning (EU) nr. 1388/2014.
            Henvisningerne til bestemmelserne i forordning (EU) nr. 508/2014 i artikel 1 og artikel 13-43 i forordning (EU) nr. 1388/2014 forstås som henvisninger til den udgave af disse bestemmelser, der er gældende den 31. december 2020, uanset om forordningen er ophævet.
         
         
            Artikel 5
            Ikrafttræden
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 8. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 248 af 24.9.2015, s. 1.
         
            (2)  Kommissionens forordning (EU) nr. 702/2014 af 25. juni 2014 om forenelighed med det indre marked efter artikel 107 og 108 i traktaten om Den Europæiske Unions funktionsmåde af visse kategorier af støtte i landbrugs- og skovbrugssektoren og i landdistrikter (EUT L 193 af 1.7.2014, s. 1).
         
            (3)  Forslag til Europa-Parlamentets og Rådets forordning om regler for støtte til strategiske planer, der udarbejdes af medlemsstaterne under den fælles landbrugspolitik og finansieres gennem Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), og om ophævelse af Europa-Parlamentets og Rådets forordning (EU) nr. 1305/2013 og Europa-Parlamentets og Rådets forordning (EU) nr. 1307/2013 (COM(2018) 392 final).
         
            (4)  Kommissionens forordning (EU) nr. 717/2014 af 27. juni 2014 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte i fiskeri- og akvakultursektoren (EUT L 190 af 28.6.2014, s. 45).
         
            (5)  Kommissionens forordning (EU) nr. 1388/2014 af 16. december 2014 om forenelighed med det indre marked efter artikel 107 og 108 i traktaten om Den Europæiske Unions funktionsmåde af visse kategorier af statsstøtte til virksomheder, der beskæftiger sig med fremstilling, forarbejdning og afsætning af fiskevarer og akvakulturprodukter (EUT L 369 af 24.12.2014, s. 37).
         
            (6)  Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond og om ophævelse af Rådets forordning (EF) nr. 2328/2003, (EF) nr. 861/2006, (EF) nr. 1198/2006 og (EF) nr. 791/2007 samt Europa-Parlamentets og Rådets forordning (EU) nr. 1255/2011 (EUT L 149 af 20.5.2014, s. 1).
         
            (7)  Forslag til Europa-Parlamentets og Rådets forordning om Den Europæiske Hav- og Fiskerifond og om ophævelse af Europa-Parlamentets og Rådets forordning (EU) nr. 508/2014 (COM(2018) 390 final).